CELEX: 62009TN0276
Language: da
Date: 2009-07-10 00:00:00
Title: Sag T-276/09: Sag anlagt den 10. juli 2009 — Kavaklidere-Europe mod KHIM — Yakult Honsha (Yakut)

10.10.2009   
            
            
               DA
            
            
               Den Europæiske Unions Tidende
            
            
               C 244/4
            
         Sag anlagt den 10. juli 2009 — Kavaklidere-Europe mod KHIM — Yakult Honsha (Yakut)
   (Sag T-276/09)
   2009/C 244/07
   Stævningen er affattet på engelsk
   
      Parter
   
   
      Sagsøger: Kavaklidere-Europe N.V. (Antwerpen, Belgien) (ved lawyers I.D. Tygat og J.A. Vercraeye)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Kabushiki Kaisha Yakult Honsha (Tokyo, Japan)
   
      Sagsøgerens påstande
   
   
               —
            
            
               Afgørelse truffet den 8. maj 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1396/2008-4) annulleres.
            
         
               —
            
            
               Det fastslås, at varemærket »Yakut« kan fremmes til registrering som EF-varemærke
            
         
               —
            
            
               Harmoniseringskontoret tilpligtes at betale sagens omkostninger inklusive de omkostninger, der er pådraget i forbindelse med sagen for appelkammeret.
            
         
      Søgsmålsgrunde og væsentligste argumenter
   
   
      Ansøger om EF-varemærket: Kavaklidere-Europe N.V.
   
      Det omhandlede EF-varemærke: Ordmærket »Yakut« for varer i klasse 33
   
      Indehaver af det i indsigelsessagen påberåbte varemærke eller tegn: Kabushiki Kaisha Yakult Honsha
   
      Det i indsigelsessagen påberåbte varemærke eller tegn: EF-varemærkeregistrering af figurmærket »Yakult« for varer i klasse 29 og 32; det ældre varemærke »YAKULT«, som angiveligt er velkendt i alle Den Europæiske Unions medlemsstater for varer i klasse 29 og 32; det ældre ikke-registrerede varemærke »YAKULT«, som angiveligt nyder beskyttelse i alle Den Europæiske Unions medlemsstater for varer i klasse 29 og 32.
   
      Indsigelsesafdelingens afgørelse: Medhold i indsigelsen
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), og artikel 8, stk. 4, i Rådets forordning nr. 40/94 [nu artikel 8, stk. 1, litra b), og artikel 8, stk. 4, i Rådets forordning nr. 207/2009], da appelkammeret fejlagtigt fandt, at de af ansøgningen omfattede varer er af samme art, og at der er høj grad af visuel og fonetisk lighed mellem de berørte varemærker. Tilsidesættelse af artikel 8, stk. 5, i Rådets forordning nr. 40/94 [nu artikel 8, stk. 5, i forordning nr. 207/2009], da appelkammeret med urette fandt, at det omhandlede EF-varemærke ville medføre en utilbørlig udnyttelse af det i indsigelsessagen påberåbte varemærkes særpræg eller renommé.